钦定古今图书集成/理学汇编/文学典/第106卷 > 穆文熙
## 钦定古今图书集成/理学汇编/文学典/第106卷 > 穆文熙

按《畿辅通志》：“文熙，东明人，嘉靖时进士。少颖悟，经籍
无所不览，尤尚节义。庄庙初，给谏石星以直言被廷
杖，几毙。文熙奋不顾身，周旋医药，得不死，士论高之。
后历官宪副，浩然而归，筑逍遥园，坐起一编，文藻蔚
然，为一代名家。所著有《逍遥集》《左史》《战国纂评》诸书
行于世。”